procesaur/Wiki.mk huggingface dataset:
Галерија на карти за општините во Македонија

Ова е галерија на карти за општините во Македонија. Картите се административни и со приказ на селските и градските атари.
1 Општини
1.1 Град Скопје
:Напомена: Сè уште нема изработено карти за следниве општини: Карпош, Центар и Чаир.
2 Поранешни општини
3 Поврзано
* Општини во Македонија
* Знамиња на општините во Македонија
* Грбови на општините во Македонија
Џампаоло Карузо

Џампаоло Карузо (|Giampaolo Caruso; р. ) — италијански професионален друмски велосипедист, кој последно возе за UCI World Tour екипата .
Карузо бил обвинет во допинг скандалот Операција Пуерто, но неговиот случај набрзо бил отфрлен од шпанската федерација. Италијанскиот олимписки комитет сакал да го суспендира на две години, но бил ослободен по вмешувањето на Арбитражниот суд за спорт. Во 2009 потпишал договор до крајот на 2011 за , но се префрлил во на средина на сезоната. Имал договор со нив до 2011, но на 6 април 2010, откако организаторите на Џиро д’Италија објавиле дека Керамика Фламинија не е поканета на трката, му било дозволено да го раскине договорот и да потпише со . Тим Катјуша потпишала со него со цел да стави на чело на екипата за Џиро д’Италија 2010. На крајот на 2011 го продолжил договорот за претстојната сезона.
Во август 2015 година било објавено дека Карузо имал позитивен тест на ЕПО во март 2012 година.
1 Достигнувања
;2001
: 1. Европско друмско првенство под 23 години
: 2. Светско друмско првенство под 23 години
;2003
:4. Краен пласман Тур Даун Андер::1. Етапа 5;2004
: 10. Амстел Голд Рејс
;2005
: 4. Џиро ди Ломбардија
;2006
: 8. Краен пласман Тур де Свис
;2008
: 5. Краен пласман Трка околу Австрија
: 5. Џиро дел’Емилија
: 6. Краен пласман Еускал Бициклета
: 8. Копа Плаки
: 10. Краен пласман ГП Кореиос де Португал
: 10. Џиро дел’Апенино
;2009
: 1. Краен пласман Трка Бриксија
::1. Етапа 2
::1. Етапа 5
: 3. Краен пласман Рут ду Суд
: 4. Гран Премио Чита ди Камаиоре
: 5. Трофео Мелинда
: 7. Краен пласман Трка околу Австрија
: 7. Краен пласман Џиро дел Трентино
: 7. Џиро дел’Апенино
: 9. Џиро дела Провинција ди Реџо Калабрија
: 10. Краен пласман Сетимана Интернационале ди Копи е Бартали
;2010
: 7. Краен пласман Вуелта а Бургос
::1. Етапа 3
: 10. Џиро ди Ломбардија
;2012
: 3. Трофео Мелинда
;2013
: 4. Краен пласман Вуелта а Бургос
: 5. ГП Мигел Индураин
: 7. Гран Премио Индустрија е Комерчо ди Прато
: 9. Гран Премио Чита ди Камаиоре
: 9. Страде Бјанке
;2014
: 1. Милано-Торино
: 4. Лиеж-Бастон-Лиеж
;2015
: 6. Друмска трка „Кедел Еванс“
: 10. Страде Бјанке
1.1 Распоред на резултатите на Гранд Тур
Гранд Тур, 2004, 2005, 2006, 2007, 2008, 2009, 2010, 2011, 2012, 2013, 2014, 2015
Џиро, —, 19, 12, —, —, —, 46, 42, —, 41, СО, —
Тур, —, —, —, —, —, —, —, —, 37, —, —, 90
Вуелта, 72, 59, —, —, —, —, 36, —, —, 49, 137, —
СО = се откажал; — = не учествувал
Граме-Ауе

Граме-Ауе (|Gramme-Aue) — поранешна општинска заедница во округот Земерда, во сојузната покраина Тирингија, Германија. Седиштето на општинската заедница било во Гросрудештет. На 31 декември 2019 година била споена во новата општинска заедница Граме-Фипах, заедно со општинската заедница Ан дер Марке.
Општинската заедница Граме-Ауе се состоела од следниве општини:
# Алперштет
# Гросмелзен
# Гросрудештет
# Клајнмелзен
# Неда
# Олендорф
# Удештет
Жолтоклун лебед

Жолтоклун лебед, (научно име: ''Cygnus cygnus''), ― голем лебед од северната полутопка. Го има и во Македонија.
1 Опис
Жолтоклуниот лебед по надворешност е сличен со Тундричниот лебед. Тој е поголем, висок од 140 до 165 см., со распон на крилата од 205 до 275 см. Тежи вообичаено од 7,4 до 14 килограми, мажјаците просечно од 9,8 до 11,4 килограми, а женките 8,2 до 9,2 килограми. Посведочена рекордна маса е 15,5 килограми на еден лебед во Данска. Тој се смета за една од најтешките летечки птици.
Жолтоклуниот лебед има должина на тетивата на крилото од 56,2 до 63,5 см, писката (тарзусот) му е долг од 10,4 до 13 см, а клунот од 9,2 до 11,6 см.
Овој лебед има поаглеста форма на главата и подекориран клун кој е повеќе жолт отколку црн.
2 Живеалиште
Жолтоклуните лебеди бараат пошироки водени пространства каде ќе живеат, зашто нозете не можат да ја издржат нивната телесна маса, особено додека растат, па во тој период се постојано во вода и пливаат. Во водата и се прехрануваат, јадејќи од водните растенија достигнувајќи ги длабоко, со својот долг врат.
3 Поведение
Жолтоклуните лебеди испуштаат длабок трубечки звук, и покрај нивната големина, тие се одлични летачи. Тие може да прелетаа стотици па дури и илјадници километри за да презимат во јужните краишта. Се гнездат во тајгите, во субарктичка Евроазија. Повремен посетител е на Индискиот Потконтинент и западна Северна Америка. Исландските гнездачи презимуваат во Велика Британија и Ирска, особено во природниот резерват Кралско друштво за заштита на птиците.
Жолтоклуните лебеди се моногамни, се спаруваат за цел живот. Нивните пајчиња остануваат со родителите цела зима, па дури понекогаш ги придружуваат младенчињата од претходните години. Сакаат да се гнездат на влажни места, но полуприпитомените птици ќе го изградат своето гнездо било каде во близина на вода. Двајцата родители подеднакво се вложуваат при изградбата на гнездото, а мажјакот стои како стражар до женката додека таа ги лежи јајцата. Излегнуваат вообичаено 4 до 7 јајца (вонредно до 12 јајца). Пилињата се излегнуваат по 36 дена и имаат сиви или кафени перја, а пролетуваат по 120 до 150 дена.
4 Влијание
Жолтоклуните лебеди се обожувани во Европа. Овој лебед е национална птица на Финска и ја имаат на монетата од 1 евро.
При глобалното ширење на птичјиот грип (вирусот H5N1) во Велика Британија пристигна во април 2006 во форма на мртов жолтоклун лебед пронајден во Шкотска.
Музичкиот израз на жолтоклуниот лебед во моментот на смртта се смета за основа на легендата за лебедовата песна.
5 Галерија
6 Наводи
* RSPB
Гросмелзен

Гросмелзен (|Großmölsen) — општина во округот Земерда, во сојузната покраина Тирингија, Германија.
1 Географија
Гросмелзен се наоѓа на реката Граме, околу десет километри североисточнод од покраинскиот главен град Ерфурт во југоисточниот дел на Тириншката Котлина.
1.1 Соседни општини
Гросмелзен се граничи со следниве места: Удештет на север, Олендорф на исток, Валихен на југ и Клајнмелзен на запад.
Неда (Германија)

Неда (|Nöda) — општина во округот Земерда, во сојузната покраина Тирингија, Германија.
1 Географија
Неда се наоѓа во југоисточниот дел на Тириншката Котлина.
1.1 Соседни места
Неда се граничи со општините Ритнордхаузен, Алперштет и покраинскиот главен град Ерфурт.
Гросрудештет

Гросрудештет (|Großrudestedt) — општина во округот Земерда, во сојузната покраина Тирингија, Германија.
Општината претставувала административно седиште на поранешната општинска заедница Граме-Ауе.
1 Географија
Гросрудештет се наоѓа во југоисточниот дел на Тириншката Котлина.
1.1 Општински единици
Општината Гросрудештет се состои од следниве места:
* Клајнрудештет
* Кранихборн
* Шванзе
* Гросрудештет
Гутниско наречје

Гутниското наречје (''Gutamål''/''Gutniska'') — мајчин јазик на населението на островот Готланд во денешна Шведска. Во средниот век бил говорен и пишан јазик, но денеска постои само како говор, во извесна мера измешан со шведски, дански и германски. Останува отворено прашање дали гутнискиот треба да се смета за наречје или за посебен јазик. Јазикот е наследник на старогутнискиот, кој бил наречје на стронордискиот.
Готланѓаните (Гути) и другите Швеѓани го владеат јазикот релативно слабо. Се говори на во јужните делови на островот и некои делови од помалиот соседен остров Форе. Постојат две варијанти: главен и форски говор. Форскиот се смета за поархаичен.
Особеност на гутнискиот се зачуваните старонордиски дифтонзи како ''ai'' (на пр. ''stain''; швед. ''sten'' = камен) и ''oy'' (на пр. ''doy''; швед. ''dö'' = „умира“). Има и трифтонг што не постои во ниеден друг нордиски јазик: ''iau'' (на пр. ''skiaute/skiauta''; швед. ''skjuta'' = „стрела“).
1 Споредба со други германски назици
македонски, англиски, холандски, норвешки(книжевен), норвешки(новон.), дански, германски, гутниски, исландски, шведски, фарски, јемтландски
око, eye, oog, øye, auge/auga, øje, Auge, auge/auga, auga, öga, eyga, aaug
слуша, hear, horen, høre, høyre/høyra, høre, hören, hoyre/hoyra, heyra, höra, hoyra, höör
спие, sleep, slapen, sove, sove/sova, sove, schlafen, sive/siva, sofa, sova, sova, sava
зло, evil, euvel (kwaad), ond, vond, ond, Übel, aum, vondur, ond, óndur, ful
брод, ship, schip, skip, skip, skib, Schiff, skip, skip, skepp, skip, skepp
пее, sing, zingen, synge, syngje/syngja, synge/sjunge, singen, singe/singa, syngja, sjunga, syngja, sjoong
висок, high, hoog, høy, høg, høj, hoch, haug, hár, hög, høgur/háur, höyg
десен, right, rechts, høyre, høgre, højre, rechts, hygar, hægri, höger, høgra, höger
чамец, boat, boot, båt, båt, båd, Boot, bat, bátur, båt, bátur, båut
преку, over, over, over, over/yver, over, über, yvar, yfir, över, yvir, omma
стрела, shoot, schieten, skyte, skyte/skyta / skjote/skjota, skyde, schießen, skiaute/skiauta, skjóta, skjuta, skjóta, skjuut
2 Поврзано
* Старогутниски јазик
Куна златка

Куната златка спаѓа во:
*коло, `рбетници → Chordata
*класа, цицачи → Mammalia
*ред, месојади-ѕверови → Carnivora.
Нејзино латинско име е Martes martes L.
1 Изглед
Куната златка има стројно и добро развиено тело со рунтава опашка. Во должина може да израсне до 70 см, а во височина до 30 см. Бојата на влакната е костенливо-кафена, но кај некои примероци може да биде и посветла. На градите и на гушата има жолтеникаво петно по кое го добила и името.
2 Разлика
Оваа златно-жолта боја на подбрадокот може да биде и бел тен, при што не може лесно на прв поглед да се установи дали е во прашање куна златка или куна белка, а ако белата боја има повеќе валчеста форма, најверојатно тоа е куна златка.
3 Градба
Крзното на куната златка се состои од два слојана влакна. Првиот слој на влакна ја образуваат основата на крзното и тие се многу меки, вториот слој, кои на основата на крзното му ја даваат бојата, со прилично подолги и се со сјај што се пралива.
4 Живеалиште и исхрана
Куната златка, слично на мечката, ѝ останала верна на шумата, поради што и ја наоѓаме само во високопланински листопадни и иглолиси шуми. Живее осамена, а само за време на парењето можат да се сретнат по неколку примероци. Таа е ноќно животно. Ги прогонува и се исхранува со сите видови животни што може да ги совлада.
5 Размножување
Правото парење се случува во јули - август, а бременоста трае 236 - 274 дена. Женката во април раѓа 3-5 млади.
Trust

Trust е првата нумера од седмиот студиски албум на Мегадет, насловен ''Cryptic Writings''. Била издаден како сингл на 8 мај 1997 година, во две верзии на англиски и на шпански јазик.
Песната се пласирала на 5. место на табелата за најпопуларни рок нумери во САД, најмногу благодарение на зачестеното телевизиско и радио емитување. Со таквата позиција, таа е најдобро рангираната песна од целокупниот музички каталог на бендот. Била поставена на три компилациски албуми со најголеми хитови, меѓу кои ''Capitol Punishment'', ''Back to the Start'' и ''Anthology: Set the World Afire'', како и во сетот албуми ''Warchest''.
Текстот во песната зборува за неуспешна љубовна врска поради меѓусебна неискреност. „Trust“ добила номинација за Греми награда во категоријата „Најдобра хеви метал изведба“ (1998).
Во изданието за латино-американскиот пазар, рефренот на песната е отпеан на шпански, но останатите строфи се на оригинилниот англиски јазик. И песната „Promises“ од албумот ''The World Needs A Hero'' (2001) била специјално снимена со текст на шпански јазик.
1 Список на песни
# „Trust“ – 5:13
# „A Secret Place“ – 5:31
# „Tornado of Souls“ (во живо) – 5:55
# „À Tout le Monde“ (во живо) – 4:52
2 Поврзано
* Мегадет
* Cryptic Writings
Османлиско-француски сојуз

Француско-османлискиот сојуз бил сојуз кој бил основан во 1536 година од страна на францускиот крал Франсоа I и османлискиот султан Сулејман I. Сојузот бил наречен "''првиот неидеолошки дипломатски сојуз од ваков вид помеѓу христијанска и нехристијанска империја''". Овој сојуз сепак предизвикал голем скандал во христијанскиот свет и бил означен како "''незнабожен сојуз''", или "''свето соединување на лилијан и полумесечина''." Сепак во практика овој сојуз бил во интерес на двете страни од стратешки и тактички план и траел повеќе од два века и бил раскинен по француската инвазија на Египет на чело со Наполеон.
1 Позадина
По турското освојување на Цариград во 1453 година од страна на Мехмед II и обединување на Блискиот Исток во времето на Селим I, Сулејман успеал да го прошири османлиското владеење во Србија во 1522 година. Хабсбуршката империја на тој начин влегла во директен конфликт со Османлиите. Првите контакти меѓу двете земји се случиле уште во времето на Бајазит II во 1483 година кога неговиот брат и негов претендент за престолот Шехзаде Џем бил уапсен во Франција. По големите преговори тој подоцна бил префрлен во Рим.
Франција го потпишала првиот договор со мамелучкиот султан на Египет во 1500 година во времето на Луј XII и султанот Бајазит II. Во следните години Франција била во потрага по сојузници во Средна Европа. Франција била поразена во Битката кај Павија во 1525 година од страна на Хабсбуршката империја. Во оваа битка Франсоа бил заробен и принуден да го потпише понижувачкиот договор од Мадрид според кој морал да се откаже од Бургундија и италијанските територии. По пуштањето од затвор, Франсоа започнал преговори со Сулејман.
2 Потпишување на договорот
Сојузот бил можност за владетелите да се борат заедно против Хабсбуршката империја. Сојузот му дал поттик на Сулејман да ја нападне Унгарија во 1526 година. Од друга страна Карло V започнал преговори за формирање сојуз со Персија. Во 1528 година Франсоа стапил во сојуз со Заполја, кралот на Унгарија кој бил вазал на Сулејман. Во 1528 година Франсоа како изговор за сојузништвото со Османлиите ја навел заштитата на христијанската население во Османлиското Царство. Во почетокот на јули 1532, Сулејман бил придружуван од страна на францускиот амбасадор Антонио Ринкон до Белград. Антонио Ринкон му подарил тијара на четири слоја која била изработена во Венеција за 115.000 дукати. Отомански амбасадор бил испратен во Франција во 1533 година кој бил предводен од страна на Хајредин Барбароса. По ова Сулејман му наредил Барбароса да ги стави своите сили на располагање на Франсоа I при неговиот напад на Џенова.
Марко Хегер

Марко Хегер (роден на 16 септември 1989 во Келн) — германски фудбалер кој моментално игра за Шалке 04.
1 Кариера
Хегер ја започнал својата кариера во екипата на Алеманија Ахен, каде започнал да игра за младинскиот тим во 2005 година. Тој го направил своето професионално деби за клубот на 6 март 2010 година во натпревар од 2.Бундеслига против Енерги Котбус.
Во летото 2011 година Хегер потпишал за Шалке 04. Своето деби за Шалке го имал на 23 јули во натпревар од Суперкупот на Германија против Борусија Дортмунд, во кој Хегер ги одиграл сите 120 минути по кој неговиот тим победил со 4-3 на пенали.
2 Титули
2.1 Шалке 04
*ДФЛ-Суперкуп : 2011
Силистренски Пашалак

Силистренски Пашалак или Силистренски Ејалет (османлиски: ایالت سیلیستره; ''Eyālet-i Sīlīstrê'') познат и како „Ејалет Ози“ (османлиски ایالت اوزی; ''Eyālet-i Ȫzī'') — пашалак (ејалет) на Османлиското Царство кој се наоѓал кај Црното Море и јужниот дел од реката Дунав. Создаден е во 1593 година и постоел до 1864 година.
Пашалакот го опфаќал северниот и источниот дел на денешна Бугарија, територии на четири други земји: романска Добруџа, украинските подрачја околу Буџак (јужна Бесарабија до Бендер, Молдавија) и ''Едисан'' (јужно Приднестровие од Одеса до Балта), или речиси целиот реон кој бил под власта на Османлиите меѓу Истанбул и Кримското ханство, вклучувајќи ги сите градови помеѓу Варна и Очаков.
Главен град на пашалакот бил Силистра.
Џоакино Росини

Џоакино Росини (италијански: ''Gioacchino Antonio Rossini''; Пезаро, 29 февруари 1792 — Париз, 13 ноемвври 1868) е италијански композитор.
1 Живот
Росини е роден во музичко семејтство и како дете престојувал во повеќе музички театри. Поради неговиот прекрасен глас му предвиделе прекрасна кариера, а тој своето музичко образование го надополнил со свирење на повеќе инструменти и подготовки за композиција.
Поседувал исклучителна музичка меморија, т.е. по едно слушање можел да ја испее слушаната композиција, а по второ и да ја напише. Младиот Росини многу брзо го почувствувал театарскиот живот, играл на сцена и свирел во оркестар.
2 Дела
На 18-годишна возраст ја напишал својата прва опера. Оперите на Росини се одликуваат со оригиналност, духовитост со сила на ритамот, свежа мелодика и чувствителност. На 24 години ја напишал својата најпопуларна опера - „Севилски берберин“, и тоа за само 13 дена во стилот на реалистична опера buffo. Росини исто така напишал уште 36 опери, од кои покрај споменатата познати се:
* „Танкреди“
* „Италијанка во Алжир“
* „Страчка крадливка“
* „Отело“
* „Вилијам Тел“
Од вокално инструменталните дела познат е ораториумот „Стабат Матер“.
Германскиот филозоф Фридрих Ниче го истакнува Росини како еден од своите омилени композитори, велејќи дека без него „не би знаел да постои“.
UTC−10:00

UTC−10:00 — часовен појас со отстапување од десет часа (−10) од UTC. Ова време се користи во:
1 Како стандардно време (цела година)
*Кукови Острови (НЗ)
*Француска Полинезија
**Друштвени Острови вклуч. Тахити
**архипелагот Туамоту и
**Австралски и
*САД (хавајско-алеутско стандардно време, HST)
**Хаваи
**Џонстонов Атол
2 Како стандардно време (зима на северната полутопка)
*САД (хавајско-алеутско стандардно време, HST)
**Алјаска
***Алеутски Острови (Алјаска, западно од 169° 30′ ЗГШ)
Гебезе

Гебезе (|Gebesee) — мал град во округот Земерда, во сојузната покраина Тирингија, Германија. Се наоѓа на вливот на реките Гера и Унштрут, 18 километри северозападно од покраинскиот главен град Ерфурт.
Градот претставува административно седиште на општинската заедница Гера-Ауе.
1 Географија
Северно од Гебезе се влива реката Гера, која тече на источниот раб од градот, во реката Унштрут. Гебезе се наоѓа на автопатот Б4, а близу Гебезе поминува железничката линија Ерфурт-Нордхаузен.
2 Политика
2.1 Градски совет
Општинските избори од 1994 година ги имале следниве резултати:
Партии и листи, %2014, Места2014, %2009, Места2009, %2004, Места2004, %1999, Места1999, %1994, Места1994
FDP(до 1999: F.D.P.), Слободна демократска партија, 49,1, 7, 63,5, 9, 58,6, 8, 50,5, 8, 49,1, 6
DIE LINKE(до 2004: PDS), Левица(до 2004: Партија на демократскиот социјализам), 27,3, 4, 19,4, 3, 20,6, 3, 3,5, 1, —, —
CDU, Демохристијански сојуз на Германија, 23,6, 3, 17,1, 2, 20,7, 3, 35,9, 5, 50,9, 8
Вкупно, 100, 14, 100, 14, 100, 14, 100, 14, 100, 14
Излезност, 47,7 %, 51,6 %, 54,2 %, 55,2 %, 69,3 %
2.2 Збратимени градови
Гебезе е збратимен со следниве градови:
* Хаслох, Германија
3 Галерија
Интерконтинентален куп

Интерконтинентален куп (1960-2004) бил редовен фудбалски натпревар помеѓу шампионот на Европа - победникот во Лигата на шампионите и шампионот на Јужна Америка - победникот во Копа Либертадорес. Од 2005 година, место интерконтиненталниот куп се игра ФИФА Светското клупско првенство.
Кинделбрик (општинска заедница)

Кинделбрик (|Kindelbrück) — општинска заедница во округот Земерда, во сојузната покраина Тирингија, Германија. Седиштето на општинската заедница е во Кинделбрик.
Општинската заедница Кинделбрик се состои од следниве општини:
# Бихел
# Грифштет
# Гинштет
# Кинделбрик
# Ритген
Куна белка

Куната белка - Martes foina L. спаѓа во класа цицачи, ред месојади-ѕверови.
1 Изглед
По надворешен изглед куната белка личи на Куна златка. Бојата на крзното ѝ е темно-кафен. На гушата има бело петно по што ја раликуваме од другиот вид на куни. По големина е нешто помала од златката.
2 Живеалиште
Живее во шумските подрачја, но многу е честа на карпестите терени, а живее и во близина на човечки населби, та дури се вовлекува по тавани и подруми на напуштените куќи.
3 Исхрана
Се храни како и Куна златка, а најмногу уништува глувци. За дивечот е многу штетна, а особено за зајаците и еребиците камењарки.
4 Размножување
Се пари и се размножува исто како Куна златка.
Билцингслебен

Билцингслебен (|Bilzingsleben) — село и поранешна општина во округот Земерда, во сојузната покраина Тирингија, Германија.
1 Географија
На работ од местото тече реката Випер, притока на Унштрут.
1.1 Соседни општини
Билцингслебен се граничи со Фремштет, Канавурф и Кинделбрик во округот Земерда, како и градот Бад Франкенхаузен, Кифхојзерланд, Обербеза и Олдислебен во округот Кифхојзер.
90. источен меридијан

90. меридијан источно Гринич (90° ИГД) — меридијан што се протега од Северниот Пол, преку Северноледениот Океан, Азија и Индискиот Океан, Јужниот Океан и Антарктикот, па до Јужниот Пол.
Овој меридијан образува голема кружница со 90. западен меридијан.
1 Места
Почнувајќи од Северниот Пол, па на југ сè до Јужниот Пол, 90° ИГД минува низ:
:
Координати, Земја, територија, море, Белешки
Северноледен Океан
Карско Море, минува веднаш западно од Шмитовиот Остров,
, Кирови Острови
Карско Море
, покраина Бајан-Олги
, Синѓанг <br
, Западен Бенгал<br/
Индиски Океан
Јужен Океан
Антарктик, Австралиска Антарктичка Територија, полага право
2 Поврзано
*89. источен меридијан
*91. источен меридијан
*90. западен меридијан
Бихел (Тирингија)

Бихел (|Büchel) — општина во округот Земерда, во сојузната покраина Тирингија, Германија.
1 Географија
Бихел се наоѓа во североисточниот дел на Тириншката Котлина, на десниот брег на реката Лоса, околу четири километри пред нејзиниот влив во Унштрут. Северно се наоѓа Тириншката Порта помеѓу ридските масиви Хајнлајте и Шмике.
Херншвенде

Херншвенде (|Herrnschwende) — село и поранешна општина во округот Земерда, во сојузната покраина Тирингија, Германија.
1 Географија
Херншвенде се наоѓа во Тириншката Котлина, источно од Гројсен на реката Хелбе, како и соседното село Наузис, кој бил составен дел на општината од 1951 година.
ФК Шалке 04

Фудбалsски клуб Гелзенкирхен-Шалке 04, попознат само како ФК Шалке 04 или Шалке е фудбалски клуб со потекло од областа Шалке во градот Гелзенкирхен, Северна Рајна-Вестфалија. Шалке веќе долго време е еден од најпопуларните фудбалски клубови во Германија, иако големите успеси за клубот се ретки бидејќи најславните денови на клубот се во 1930-тите и раните 1940-ти. Шалке се натпреварува во Бундеслигата, на највисокото ниво во германската фудбалска лига. Фудбалски тим на Шалке е најголемиот спортски клуб со повеќе од 100.000 членови (од август 2011) што го прави втор најголем спортски клуб во Германија. Други спортски активности кој се понудени од страна на клубот се кошарката, ракометот и атлетиката. Клубот е рангиран на четиринаесеттото место меѓу фудбалските клубови во однос на годишниот приход, заработка од € 174,5 милиони во 2012 година.
Шалке го освоил својот прв голем европски трофеј во 1997 година со победата над Интер на пенали во финалето на Купот на УЕФА. Од 2001 година, Шалке настапува на стадионот, Велтинс-Арена. Шалке има долгогодишно соперништво со Борусија Дортмунд, веројатно најмногу распространето и добро познато соперништво во германскиот фудбал, и натпреварите помеѓу двата тима се наведени како Revierderby. Маскотата на клубот се вика Ервин (на герм. Ährwin).
1 Играчи
2 Титули
* Бундеслига :
** Првак (7) : 1934., 1935., 1937., 1939., 1940., 1942., 1958.
** вицешампиони (9) : 1933., 1938., 1941., 1972., 1977., 2001., 2005., 2007., 2010.
* Куп на Германија :
** Освојувач (5) : 1937., 1972., 2001., 2002.,2011.,
** Финалист (7) : 1935., 1936., 1941., 1942., 1955., 1969., 2005.
* Лига куп на Германија :
** Освојувач (1) : 2005.
** Финалист (3) : 2001., 2002., 2007.
* Куп на УЕФА :
** Освојувач (1) : 1997.
* Интертото куп :
** Победник (2) : 2003., 2004.
Оливера Наковска-Бикова

Оливера Наковска-Бикова (р. 1974 г. во Битола) — македонска стреличарка.
1 Животопис
Со основно и средно образование се стекнува во родниот град. Во 2001 г. во Данска станува првак на Европа во гаѓање со воздушен пиштол (златен медал). На Светското првенство одржано во Сеул, со 562 круга, Наковска станува најдобра во тричлениот состав кој го освои сребрениот медал. Наковска учествува и на Параолимпијадата во Атина во 2004 г., каде го освојува шестото место на натрпеварот со воздушен пиштол. На Светското првенство во Сарганс, Швајцарија, за само 0,1 круг не го освојува златниот медал, додека на Европскиот куп во Падова е прва со израмнет светски рекорд. Сето ова ѝ го носи првото место на светската ранг-листа во дисциплината воздушен пиштол. На Светското првенство во стрелаштво за спортисти со инвалидност во Загреб (2010), во дисциплината воздушен пиштол - жени, Оливера Наковска-Бикова во конкуренција од 26 натпреварувачки го освојува 3. место и бронзениот медал со резултат од 462, 4 круга (366 во основен дел). Со тоа обезбедува настап на Параолимписките игри во Лондон, во 2012 г.
Кинделбрик

Кинделбрик (|Kindelbrück) — општина во округот Земерда, во сојузната покраина Тирингија, Германија. Се наоѓа на реката Випер, 12 километри северно од окружниот град Земерда.
Поранешните општини Билцингслебен, Фремштет и Канавурф биле припоени кон градот Кинделбрик на 1 јануари 2019 година. Со тоа, градот ги загубил дотогашните градски права.
Поранешниот град, но и денешната општина е административно седиште на истоимената општинска заедница.
1 Географија
Кинделбрик се наоѓа на реката Випер во Тириншката Котлина и е сместен во северниот дел на округот Земерда.
1.1 Општински единици
Кон општината Кинделбрик припаѓаат следниве единици:
* Билцингслебен
* Дипел (припаѓа на Билцингслебен)
* Фремштет
* Канавурф
* Кинделбрик
2 Галерија
Класификација на птиците

Класата птици спаѓаат во коленото на хордати, во царството на животни.
0.1 Поткласи
Класата на птиците (''Aves'') се дели на две поткласи:
# поткласа: праптици, стари птици или изумрени (''Archaeornithes'')
# поткласа: нови птици (''Neornithes'')
0.2 Надредови, редови и фамилии
Денешните птици, според начинот на движење се делат на два (односно три) надреда:
1. надред птици пливачи (''Natantes'' или ''Impennes'')
:ред пингвини (''Sphenisciformes'')
::фамилија пингвини (''Spheniscidae'')
2. надред птици тркачи, птици без гребен, (''Palaeognathae, Ratitae'') со следните редови:
:ред казуари (''Casuariiformes'')
:ред киви (''Apterygiformes'')
:ред ноеви (''Struthioniformes'')
:ред нандуи (''Rheiformes'')
3. надред птици летачи или птици со гребен (''Neognathae, Carinatae'') кому му припаѓаат следните редови и фамилии:
Псај

Парк Џи Сенг (хенгалски: 박재상; роден на ) е јужнокорејски пејач и текстописец, рапер, денс музичар и музички продуцент попознат под своето сценско име Псај (싸이). Познат е по своите хумористични спотови и сценски настапи, а исто така се појавуваше и во многубројни ТВ програми, вклучувајќи го и „Шоуто на Елен де Џенерис“, Екстра (ТВ серија), Good Sunday: X-Man, The Golden Fishery, и Saturday Night Live. Неговиот музички спот за песната „Гангнам Стајл“ е најгледан видео запис на мрежното место на YouTube со над 1 милијарда прегледи.
Милош Константинов

Милош Константинов (, - , ) — македонски етнолог и историограф.
1 Животопис
Основно училиште и гимназија завршил во Битола, потоа во Белград посетувал новинарски курс. Во 1954 година ги завршил своите додипломски студии на Филозофскиот факултет во Скопје на групата етнологија.
По завршувањето на додипломските студии бил назначен за кустос во Народниот музеј во Битола. Набрзо ја одбранил и докторската дисертација на тема: „''Занаети и еснафи во Битола и околијата''“ на Природно-математичкиот факултет во Скопје во 1960 година. Натамошниот тек во кариерата го насочил врз работата во сферата на архивистиката. Својот зенит во овој период, со звањето научен советник, го постигнал во 1980 година. Службено бил пензиониран во 1984 година.
Тој бил еден од главните иницијатори за повторно обновување на групата етнологија. Така во 1986 година бил назначен за редовен професор на групата етнологија на Природно-математичкиот факултет во Скопје. Изведувал настава по предметите: Етнологија на Македонците, Етнологија на европските народи и Етнологија на воневропските народи.
Краток период пред неговата смрт ги публикувал неговите дела ''„Европејци“'' (1991), ''„Македонци“'' (1992) и ''„Американци, Австралијанци и Океанци“'' (1993). Остануваат необјавени ''„Азијци“'' и ''„Африканци“'', кои требале да бидат завршен дел од проектот „Народите на светот“.
2 Награди
Милош Константинов е носител на Орден за храброст; добитник на Плакетата на Сојузот на синдикатите на Југославија; добитник на две награди за наука („4 Ноември“ во Битола во 1960 година и „13 Ноември“ во Скопје во 1971 година); добитник е на поголем број благодарници и признанија.
Лешка Лига

Лешка Лига (2 март 1444 - 25 април 1479) — конфедерација на албанските кнежевства од северна Албанија која била создадена на Генералното собрание на албанските аристократи во градот Леска (Алесио, Леж) на 2 март 1444 година.
Лигата била предводена од Ѓорѓија Кастриот, а по неговата смрт од Лека Дукаѓин. Ѓорѓија ја организирал средбата на албанските благородници од семејството Аријанити, Дукаѓини, Спата, Топи, Музаки и водачите на слободните албански кнежевства од високите северноалбански планини во градот Леска. На средбата било договорено да се организира заеднички отпор против османлиските освојувачи, а за водач на лигата бил избран Скендербег. Лигата била организирана како конфедерација бидејќи секое кнежевство го зачувал својот суверенитет.
Бројот на албанските војници достигнал преку 10.000 луѓе. Главна помош лигата ја добивала од Венеција, Унгарија и папата во Рим. На 14 мај 1449 година започнала Опсадата на Светиград која завршила со османлиска победа. Најголема победа на Скендербег се случила во Опсадата на Кроја во 1450 година. Во следниот период Скендербег ги зазел градовите Дебар и Охрид. Скендербег починал во 1468 година а на негово место бил поставен Лека Дукаѓин. Лешката лига се одржала до 1479 година кога била принудена да отстапи пред Османлиите.
Сергеј Прокофјев

Сергеј Сергеевич Прокофјев (рус. Сергей Сергеевич Прокофьев, 23 април 1891 — 5 март 1953) бил руски композитор, пијанист, уметник и иноватор со огромна дарба, кој со своите композиции ја збогатил руската и светската музичка уметност. Неговите творби покрај другите особини, се проткаени и со длабока човечност.
1 Живот и дејност
Роден е во семејство на агроном, а детството го поминал во слободни игри на чист воздух. Во неговата автобиографија тој напишал: „На шест години јас веќе пишував музика“. Мајка му ја забележала неговата љубов кон музиката и почнала да го учи да свири на клавир. На 13-годишна возраст, положил приемен испит и се запишал на Петроградски конзерваториум, во класата на А. К. Љадов. Композиторското мајстворство го учел кај Римски Корсаков, а свирењето клавир во класата на познатата пијанистка А. Н. Есипова.
По завршувањето на конзерваториумот и добивањето на првата награда на конкурсот „Рубинштајн“ во 1914 година, заминал во Лондон, каде се запознал со балетите на Стравински. Во странство останал подолго време, па затоа во неговите дела се забележливи модерните тенденции.
Неговата композиторска енергија е силна, вулканска. Творел смело, со стремеж да ги опфати во своето творештво разните жанрови и форми (концерти, балети, опери и романси). По враќањето во татковината, продолжил да твори со нови - поголеми сили, така што неговото музичко творештво се расцутело до врвни дострели. Имал и голем осет за хумор, што се согледува и од неговата музичка приказна „Петја и волкот“, за рецитатори и симфониски оркестар. Врвен дострел на неговото творештво е операта „Војна и мир“, со сиже од романот на бесмртниот Лав Николаевич Толстој.
2 Творештво
Дел од неговото творештво се делата:
* „Балетски суити“
* „Железен чекор“
* „Ромео и Јулија“
* „Пепелашка“
* „Изгубен син“
* „Приказна за камениот цвет“
За младите компонирал доста занимливи и духовити музички приказни, како што се „Петја и волкот“, во кој животните се претставени со различни инструменти. Освен тоа напишал и 7 симфонии, меѓу кои се истакнува делото „класична симфонија“, напишал исто така и: 5 клавирски концерти, 2 виолиниски концерта, скерцо за 2 фагота.
Неговиот опус ги опфаќа и следните опери:
* „Огнениот ангел“
* „Вљубен во три портокали“
* „Војна и мир“
Невестулка

Невестулка или мала лисица — животно од от куна (''Mustela'') на то куни (''Mustelidae''). Ова е најмалото месојадно животно.
1 За неа
Невестулката не е ценета како ловен дивеч, а нема ни кавлитетно крзно, но како многу опасен штетник заслужува да ѝ се обрне посебно внимание. Во состојба е да ги усмрти речиси сите видови од заштитениот ситен дивеч. И покрај тоа што не е потешка од 100 грама, може да усмрти срна тешка 25 кг. Ако успее да ѝ скокне на вратот и да ги загризе вратните жили, таа лакомо ѝ ја цица крвта и во дива трчаница, не можејќи да се ослободи од неа, срната редовно искрварува и умира.
2 Изглед
Бојата на крзното ѝ е лисеста, а должината на телото изнесува до 15 см (без опашка).
3 Размножување
Се пари нередовно - во текот на целата година и не е утврдено дали има едно или две легла. Во едно гнездо може да се најдат од 5-7 млади што се 22-25 дена слепи.
Spice Girls

Спајс грлс (|Spice Girls) — женска поп-група од Англија. Светската популарност ја стекнуваат во 1996 година со хитот „Wannabe“ со кој владееја со светската сцена. Во 1998 година една членка ги напушта, а останатите четири се разишле во 2001 година. Сега повторно се собрани на турнеја. Членки се: Викторија Бекам, Мелани Браун, Ема Бантон, Мелани Чизом и Џери Халивел. Тие и денес остануваат најуспешен женски бенд во историјата. Иако бендот Дестинс Чајлдс ги надмина во продавањето на албуми, во обѕир се земени и соло кариерите на членките од бендот, а тоа со тоа Спајс грлс се поуспешни.
90. западен меридијан

90. меридијан западно од Гринич (90° ЗГД) — меридијан што се протега од Северниот Пол, низ Северноледениот Океан, Северна Америка, Мексиканскиот Залив, Средна Америка, Тихиот Океан, Јужниот Океан, и Антарктикот до Јужниот Пол.
На Антарктикот, меридијанот ја исцртува западната граница на антарктичката територија на Чиле. Краиштата на запад од ова место се ничија земја.
Овој меридијан образува голема кружница со 90. источен меридијан.
1 Места
Почнувајќи од Северниот Пол, па на југ сè до јужниот, 90° ЗГД минува низ:
:
Координати, Земја, територија, море, Белешки
Северноледен Океан
, Нунавут — остров Елсмир
Нансенов Теснец
, Нунавут — остров Аксел Хајберг
Норвешки Залив
, Нунавут — Греамов Остров
Норвешки Залив
, Нунавут — островите Северен Кент и Девон
проток Бароу
, Нунавут — остров Принц Леополд
затон Принц-регент
, Нунавут — Бафинов Остров
Бутиски Залив
, Нунавут — неколку острови, вклуч. Хелен и копното
Хадсонов Залив
, Манитоба<br/
, Минесота
езеро Супериор
, Мичиген<br/
Мексикански Залив
, Јукатан<br/
Тихи Океан, Минува веднаш западно од островот Геновеза, Галапагос, (во )<br/
Јужен Океан
Антарктика, Граница помеѓу неприсвоена територија (на запад) и покраината Чилеанска Антарктика (на исток),
2 Поврзано
*89. западен меридијан
*91. западен меридијан
*90. источен меридијан
Лавослав Ружичка

Лавослав Ружичка (13 септември 1887 – 26 септември 1976) — хрватски научник и добитник на Нобелова награда за хемија во 1939 година. Ја проучувал хемијата на терпените и нивната биогенеза. Поголем дел од животот и работниот век го поминал во Швајцарија.
Пеќска лига

Пеќската лига (албански: ''Lidhja e Pejës'') била политичка организација која била основана во градот Пеќ, тогаш територија на Косовскиот вилает во Османлиското Царство. Лигата била основана на 29 јануари 1899 година. и како главен водач бил Хаџи Зека, еден од припадниците на Призренската лига.
1 Основање
Призренската лига која била основана со помош на османлиските власти престанала да постои во април 1881 година. Дел од членовите на лигата незадоволни од Берлинскиот конгрес започнале востание во 1879 година. Хаџи Зека во 1886 година заминал во Цариград за да добие поддршка од властите во земјата. Таму тој добил поддршка од Портата да организира нова лига за обединување на Албанците во рамките на империјата. Во рамките на Косовскиот вилает биле организирани неколку акции против христијанското население. Во 1899 година заедно со своите истомисленици ја основал Пеќската лига. По формирањето на лигата водачите испратиле договор на султанот Абдул Хамид II за заштита на верата, нацијата и земјата. Овој допис бил потпишан од страна на 40 делегати. Од потписниците по 8 имало од Пеќ и Роговиште, 7 од Тетово, 6 од Ѓаковица, 4 од Призрен итн.
2 Цел
Пеќската лига имала слични амбиции како Призренската лига односно обединување на сите вилаети каде живее албанско население во еден поголем вилает со поголема автономија. Освен Косовскиот, Скадарскиот, Битолскиот и Јанинскиот вилает, Пеќската лига се залагала за вклучување во својот состав и на Солунскиот вилает.
Во својот допис до Абдул Хамид II делегатите додале дека:
* се спремни да ја бранаат својата земја до последен дух
* се загрижени што во Македонија разни банди го загрозуваат јавниот ред и безбедност
* 15.000 се спремни да војуваат против напаѓачите на албанските домови
* во секоја каза постои централен комитет кои заедно со исламските комитети се спремни за мобилизација на силите
* комитетите се спремни да соработуваат со османлиските власти
* нема да се мешаат во државните работи на империјата
* конфликтот може да се прошири во останатите вилаети каде живее албанско население.
3 Распуштање
Лигата својата дејност ја завршила во 1900 година по вооружениот судир со османлиските сили. Зека бил убиен од страна на српски агент во 1902 година.
Ушест нуркач

Ушестиот нуркач (''Podiceps auritus'') е член на семејството нуркачи од видот водени птици. Тој, исто така, е познат и како словенски нуркач. Тој е одличен пливач и нуркач и својот рибен плен го гони под вода.
Ушестиот нуркач е еден од видовите заштитени со Спогодбата за заштита на африканско-евроазиските водени птици преселници AEWA. Го има и во Македонија.
1 Опис
Ушестиот нуркач е мал нуркач со должина од 31 до 38 см и со распон на крилјата од 46 до 55 см. Без исклучок, на лето, и машките и женските примероци имаат црна глава со кафени воздушести пердувести китки по должина на двете страни од нивното лице. Има долг црвен врат, црвеникави очи и мал прав црн клун покриен со бело. Плива по површината на водата.
2 Гнездење
Ушестиот нуркач се размножува во области покриени со вегетација и езера со слтка вода кои се наоѓаат на територијата на Европа и Азија. Тој, исто така, се размножува и во далечни островски делови на Соединетите Американски Држави и Канада. Најмногу од птиците се селат на зима кон крајбрежјето. Тогаш, овој мал нуркач претежно е бел со остро дефинирана црна капа. За време на парење, викањето на машките единки се слуша како чудна, забележлива серија на гласно гракање и повторувачки звуци, следени со продолжено врескање.
Како сите нуркачи и тој гради гнездо на брегот, близу до водата, од причина што неговите нозе се поставени многу назад и не може добро да оди. Вообичаено полагаат две јајца, а изведените мали шарени птички понекогаш се носени на грбот од родителите.
3 Во културата
Оваа птица меѓу народот е позната како ''ѓаволски нуркач'', ''пеколен нуркач'', ''нуркач со розови очи'' и ''водена вештерка''. Неговото име често е скратено, односно заменето од британските птичари со „словенски нуркач“ или едноставно „словен“.
По кажувањето на Индијанците Блекфити, Стариот човек измамник (волшебник) намамил неколку патки да ги затворат очите и да танцуваат додека тој убивал една по една од нив. Но, најмалата патка погледнала, го видела Стариот човек и ги известила другите патки. Оваа „патка“ била ''ушестиот нуркач'', кој станал првиот кој ја забележува неволјата.
4 Поврзано
* Список на птици во Македонија
Трула коалиција (група)

Трула коалиција е име на српската панк рок група која ја води Предраг Дрчелиќ Скаки (Пешо), а со него во група биле стандардните членови на крагујевачката група „КБО!“. Групата е основана во 1986 година, а постои и денес, меѓутоа ретко е концертно активна.
Групата има издадено неколку албуми, од кои најпознат е „Плакао сам кад је пала Секуритатеа“, издаден во 1992 година. Во 2009 година Предраг Дрчелиќ ја напуштил групата.
1 Членови
* Предраг Дрчелиќ - вокал, текстови;
* Бобан Вујиќ - тапани;
* Драган Цветановиќ (Цеја) - бас гитара (од 1990 година);
* Саша Вујиќ (Вуја) - гитара.
2 Дискографија
2.1 Албуми
Албум, Година на издавање
„Трула коалиција“, 1988
„Сећања“, 1989
„Не излази из строја“, 1990
„Плакао сам кад је пала Секуритатеа“, 1992
„Поглед у небо“, 1994
„Live in KST“, 1996
„Убиће нас промаја“, 1998
Париз-Рубе 2013

Париз-Рубе 2013 било 111. издание на еднодневната велосипедска трка Париз-Рубе. Се одржала на 7 април и била десетта трка во сезоната на Светската турнеја. Трката се протегала на 254,5 километри и била освоена од швајцарскиот возач Фабијан Канчелара. Второпласиран и третопласиран биле Белгиецот Сеп Ванмарке и Холанѓанецот Ники Терпстра, соодветно.
1 Екипи
Бидејќи Париз-Рубе е настан од Светската турнеја на UCI, сите 19 UCI World Tour екипи биле повикани автоматски и се обврзани да испратат своја екипа, а организаторите повикале уште шест екипи со специјални покани.''UCI World Tour'' екипи кои учествувале на трката биле:
Екипи со специјални покани:
2 Преглед на трката
Возачот на Фабијан Канчелара го освоил спринтот пред Сеп Ванмарке од . Возачот на Ники Терпстра го освоил третото место на подиумот преку освојување на спринтот меѓу групата зад бегалците.
3 Резултати
, Велосипедист, Екипа, Време
1, 5ч 45' 33"
2, и.в.
3, + 31"
4, + 31"
5, + 31"
6, + 39"
7, + 39"
8, + 39"
9, + 50"
10, + 50"
Ники Биле Нилсен

Ники Нилс Биле Нилсен (роден на 7 февруари 1988 година) — дански фудбалер кој игра како напаѓач за Розенборг во Норвешката Типелига. Тој одиграл 40 натпревари за различни дански национални младински тимови, вклучувајќи и 21 натпревар и 15 гола за селекцијата под 21-на година. Тој ја претставувал Данска на Европското фудбалско првенство за играчи под 21-на година во Данска, во јуни 2011 година.
MD.45

MD.45 е музичка група во која членуваат Дејв Мастејн и Џими Деграсо од Мегадет, како и Ли Винг и Кели Лемју. Името е добиено од обратните иницијали на Дејв Мастејн (MD) и обратните иницијали на Ли Винг (римскиот број VL на арабица се 45).
Првиот и единствен нивни студиски албум ''The Craving'' го издале во 1996 година. Една декада подоцна, од Капитол Рекордс се решиле да го реиздадат целокупниот музички каталог на Мегадет. Во таа прилика, Мастејн го ремастеризирал и овој албум, но овој пат самиот тој се појавува како пејач. Оваа промена се должи на фактот дека обожавателите на Мегадет не ја прифатиле баш најдобро вокалната изведба на Винг. Првичното објаснување било дека од продукцијата ги немале оригиналните снимки на првото издание. Освен гласот, заменети биле и делниците на хармоника со нивно симулирање на гитара од страна на Мастејн.
1 Членови
* Ли Винг - гитара, вокал (на првото издание)
* Дејв Мастејн - гитара, вокал (на реизданието)
* Кели Лемју - бас гитара
* Џими Деграсо - тапани
2 Дискографија
Датум на издавање, Наслов, Издавачка куќа, Пласман на табелите, Продажба во САД
23 јули, 1996, ''The Craving'', Слаб Рекордс, /, 53,000
24 јули, 2004, ''The Craving (реиздание)'', Капитол Рекордс, /
Сив клукајдрвец

Сивиот клукајдрвец (''Picus canus''), исто така познат како сиволикиот клукајдрвец, е Евроазиски член на клукајдрвци на семејството Piciformes. Го има и во Македонија.
1 Опис
Неговите перја наликуваат на неговиот роднина Европскиот зелен клукајдрвец. Горниот дел од неговото тело е зелен, а неговиот долен дел е бледо сив со жолта задница. Има сива глава со црни влакна над клунот. Мажјакот има црвено чело, пократок врат, потенок клун и малку позаоблена глава од зелениот клукајдрвец.
Долг е 25–28 см и тежи 130-180 грама.
2 Живеалиште
Сивиот клукајдрвец живее во листопадните и мешаните шуми. Се пари во мај и може да снесе од 5 до 10 јајца кои се одгледувани од двата родители. Младите се изведуваат по 15-17 дена и учат како да летаат во нивната четврта недела.
За време на летниот период, сивиот клукајдрвец јаде црви, ларви од лебарки и други инсекти. Во зимскиот период се храни со семиња, и може да дојде дури во градини каде што може да се храни.
3 Систематизација
Има два вида птици наречени сив клукајдрвец: ''Dendropicos spodocephalus'' и ''Picus canus''.
4 Наводи
* Gorman, Gerard (2004): Woodpeckers of Europe: A Study of the European Picidae. Bruce Coleman, UK. ISBN 1-872842-05-4.
Вртивратка

Вртивратка — вид птица од семејството на клукајдрвците (''Picidae'').
1 Распространетост
Овој вид е населен во умерените региони на Европа и Азија. Тие се птици преселници, презимуваат во тропските делови на Африка и јужна Азија (како и во Иран). Тоа е птица на отворени шуми и овоштарници. Кога се селат понекогаш се видени во песочните предели, каде што бараат мравки за прехрана.
Вртивратките ги има и во Македонија.
2 Опис
Овој вид во должина е од 16 до 18 см и тежи 26-50 г. Нивните клунови се пократки и помалку остри од другите клукајдрвци, затоа што нивниот главен плен се мравки и други инсекти, кои ги наоѓаат во распаднатите дрвја или на голата почва. Тие ги користат дупките во дрвјата за вгнездување, за да не прават нови дупки.
Името „вртивратки“ го добиле заради нивната способност да го свртат вратот речиси 180 степени.
3 Гнездење
Вртивратките се гнездат во постоечките дупки во дрвјата. Снесуваат 7 до 10 јајца, во мај и јуни. Јајцата се бели, како на другите клукајдрвци. При опасност, ја користат својата способност за вртење на вратот и нивната змијоликост, испуштајќи шушкав звук. Ваквото нивно чудно поведение доведе да се употребуваат како „клетва“ со зборот „Jynx“ во вештерството.
4 Систематизација
Постојат 6 подвида:
*''Jynx torquilla chinensis'' Hesse, 1911
*''Jynx torquilla himalayana'' Vaurie, 1959
*''Jynx torquilla mauretanica'' Rothschild, 1909
*''Jynx torquilla sarudnyi'' Loudon, 1912
*''Jynx torquilla torquilla'' Linnaeus, 1758
*''Jynx torquilla tschusii'' O. Kleinschmidt,1907